cyanic-selkie/wikianc huggingface dataset:
กฎหมายปกครองท้องถิ่น
สาเหตุ
สาเหตุที่ต้องมีกฎหมายเฉพาะเพื่อใช้กับฝ่ายปกครอง ก็เพราะว่าฝ่ายปกครองดำเนินการโดยไม่หวังผลประโยชน์แต่ในขณะเดียวกันเอกชนนั้นดำเนินการโดยหวังผลตอบแทน เพราะฉะนั้นเพื่อความรวดเร็ว มีประสิทธิภาพและเพื่อให้ประชาชนได้ประโยชน์อย่างเต็มที่
พัฒนาการ
พัฒนาการของกฎหมายปกครองในประเทศไทย เริ่มต้นในสมัยกรุงสุโขทัย(พ.ศ.1781-1893) ไม่มีกฎเกณฑ์และกฎหมายเนื่องจากมีประชากรน้อย มีขนาดเล็กจึงใช้หลักการปกครองแบบบิดากับบุตร ด้านกฎหมายได้นำเอาหลักพระธรรมศาสตร์มาใช้กับหลักพระราชศาสตร์ กฎหมายที่ค้นพบในสมัยกรุงสุโขทัย ได้แก่กฎหมายเกี่ยวกับภาษี กฎหมายเกี่ยวกบการจับจองทรัพย์สิน กฎหมายเกี่ยวกับมรดก เป็นต้น ต่อมาในสมัยกรุงศรีอยุธยาในสมัยของพระเจ้าอู่ทอง(พ.ศ.1893-1912) ทีการตรากฎหมาย 8 ฉบับ กฎหมายฉบับหนึ่งคือ พระอัยการอาญาหลวง พ.ศ.1895ซึ่งเป็นกฎหมายเกี่ยวกับลักษณะความผิดและโทษของข้าราชการที่กระทำผิดต่อหน้าที่และวินัย กฎหมายลักาณะพยาน กฎหมายลักษณะลักพา กฎหมายลักษณะผัวเมีย ในส่วนของสมัยกรุงธนบุรี(พ.ศ.2310-2325)มีระยะเวลาสั้นเพียง 15 ปีจึงไม่ปรากฏการปรับปรุงกฎหมาย ในส่วนสุดท้ายสมัยกรุงรัตนโกสินทร์ในปีพ.ศ.2348 พระบาทสมเด็จพระพุทธยอดฟ้าจุฬาโลกได้มีการจัดหมวดหมู่และปรับปรุงงกฎหมายให้สอดคล้องกับความยุติธรรม พระราชกำหนด กฎหมายที่ชำระสะสางเสร็จแล้วนี้เรียกกันว่ากฎหมายตราสามดวง จนกระทั่งในสมัยของพระบาทสมเด็จพระจุลจอมเกล้าเจ้าอยู่หัวได้มีการปฎิรูปกฎหมายให้เป็นแบบตะวันตกเพื่อที่จะปรับปรุงสัมพันธ์กับปรเทศตะวันตก
ที่มาของกฎหมายปกครอง
รัฐธรรมนูญลายลักษณ์อักษร ที่มาสูงสุดของกฎหมายปกครองท้องถิ่น รัฐธรรมนูญมีเนื้อหาสำคัญคือ มีการวางระเบียบการปกครอง การคุ้มครองสิทธิเสรีภาพและความเสมอภาคของประชาชนจึงไม่ได้บัญญัติเรื่องการปกครองท้องถิ่นไว้ ถึงแม้ว่าจะไม่เกี่ยวกับการใช้อำนาจอธิปไตยของรัฐแต่ก็เป็นพื้นฐานของการปกครองในระบอบประชาธิปไตยเพราะการปกครองท้องถิ่นต้องมาจากกระบวนการเลือกตั้งไม่ใช่การแต่งตั้ง ซึ่งแตกต่างจากการปกครองส่วนกลางหรือส่วนภูมิภาค การปกครองส่วนท้องถิ่นมีความเหมือนกับการปกครองในระดับประเทศ ประเทศที่มีการปกครองในระบอบประชาธิปไตยมักจะกำหนดกำหนดหลักการปกครองตนเองของท้องถิ่นเอาไว้ในบทบัญญัติของรัฐธรรมนูญของแต่ประเทศ เช่น รัฐธรรมนูญของประเทศลักเซมเบิร์ก ประเทศฝรั่งเศส, ประเทศเบลเยียม, ประเทศเดนมาร์ก, ประเทศนอร์เวย์, ประเทศเนเธอร์แลนด์, ประเทศสวีเดน, ประเทศฟินแลนด์
ประเภทขององค์กรปกครองส่วนท้องถิ่น
ประเภทขององค์กรปกครองส่วนท้องถิ่น มี 2 แบบก็คือ
ทั่วไป
องค์กรปกครองส่วนท้องถิ่นรูปแบบทั่วไป เป็นองค์กรปกครองส่วนท้องถิ้่นที่มีลักษณะหรือองค์ประกอบเหมือนกันทั่วประเทศองค์กรปกครองส่วนท้องถิ่นรูปแบบทั่วไปอาจจะมีหลายประเภทก็ได้ เช่น องค์กรปกครองส่วนท้องถิ่นรูปแบบทั่วไปของประเทศไทยจะมีอยู่ด้วยกัน 3 ประเภท ได้แก่ องค์การบริหารส่วนจังหวัด เทศบาล(นคร/เมือง/ตำบล)และองค์การบริหารส่วนตำบล ซึ่งในแต่ละประเภทจะมีการกำหนดลักษณะหรือองค์ประกอบให้เป็นมาตรฐานเดียวกันทั้งประเทศ คือจะมีกฎหมายกำหนดวิธีการในการจัดตั้ง รูปแบบการบริหารจัดการ อำนาจหน้าที่ วิธีการในการจัดทำบริการสาธารณะ การบริหารงานบุคคล การคลังและงบประมาณเป็นแบบแผนเดียวกันทั่วประเทศ
กฎหมายปกครองท้องถิ่นที่ตราโดยรัฐสภา
รัฐสภามีอำนาจในการตรากฎหมายเกี่ยวกับการปกครองท้องถิ่นในเรื่องที่รัฐธรรมนูญให้อำนาจไว้ตัวอย่างของกฎหมายเกี่ยกับองค์กรการปกครองส่วนท้องถิ่นได้แก่ การจัดการทำกฎหมายในรูปแบบประมวลกฎหมายท้องถิ่น มีวัตถุประสงค์จัดขึ้นเพื่อรวบรวมพระราชบัญญัติจัดตั้งองค์กรปกครองส่วนท้องถิ่นรูปแบบพื้นฐานได้แก่ องค์การบริหารส่วนจังหวัด, องค์บริหารส่วนตำบล, เทศบาล, กฎหมายการกระจายอำนาจหน้าที่และกฎหมายรายได้ขององค์กรปกครองส่วนท้องถิ่นที่ได้มีการบัญญัติไว้ในรัฐธรรมนูญ ซึ่งการรวบรวมจะช่วยให้การอ้างอิงข้อกฎหมายทำได้ง่ายขึ้นและเนื้อหาของกฎหมายมีความสอดคล้องกัน ในประเทศต่างๆก็มีกฎหมายที่ใกล้เคียงกับประมวลกฎหมายองค์กรปกครองส่วนท้องถิ่นของประเทศไทยโดยมีชื่อเรียกแตกต่างกันไป เช่น ประเทศฟิลิปปินส์มีกฎหมายที่ชื่อว่า "ประมวลกฎหมายองค์กรปกครองส่วนท้องถิ่นแห่งฟิลิปปินส์ (The Local Goverment Code of The Philippines)" ประมวลกฎหมายฉบับบนี้ทำให้เกิดกระบวนการกระจายอำนาจขึ้น และอีกประเทศนึงก็คือ ประเทศญี่ปุ่น "กฎหมายว่าด้วยความเป็นอิสระของท้องถิ่น ค.ศ.1947(Local Autonomy Law Of 1947)" และประเทศสหราชอาณาจักร "พระราชบัญญัติว่าด้วยองค์กรปกครองส่วนท้องถิ่น ค.ศ.2000(Local Goverment Act Of 2000)" มีสาระสำคัญที่เหมือนของประเทศไทยคือ รูปแบบการบริหารงานภายในองค์กรปกครองส่วนท้องถิ่น การเงิน อำนาจหน้าที่ ดังนั้นจึงสรุปได้ว่าแนวคิดในการจัดทำประมวลกฎหมายองค์กรปกครองส่วนท้องถิ่นก็คือ การรวมเอากฎหมายที่เกี่ยวข้องกับองค์กรปกครองส่วนท้องถิ่นมาไว้ในฉบับบเดียวกัน
อัมรินทร์ นิติพน
ประวัติ
อ่ำมีพี่น้องท้องเดียวกันทั้งหมด 3 คน คือ อั๋น (องอาจ นิติพน) อ่ำ (อัมรินทร์ นิติพน) และอุ๋ม (อาภาศิริ นิติพน) พ่อแม่แยกทางกันตั้งแต่อ่ำอายุ 8 ปี อ่ำเข้าศึกษาระดับอนุบาลที่โรงเรียนอนุบาลสารินันท์ ย่านบางเขน จากนั้นเรียนต่อชั้นมัธยมที่โรงเรียนศรีวิกรม์ วัยเรียนเด็กชายอัมรินทร์ค่อนข้างเกเร จนเรียนจบระดับมัธยมศึกษาตอนปลาย ช้ากว่าเพื่อนๆ ไปครึ่งเทอม ทำให้ไม่ทันสอบเอ็นทรานซ์ อ่ำจึงตัดสินใจลงเรียนคณะนิติศาสตร์ มหาวิทยาลัยรามคำแหงไว้ก่อน ต่อจากนี้ก็เข้ามาเรียนคณะนิเทศศาสตร์ มหาวิทยาลัยเกษมบัณฑิต แต่เรียนได้เพียงเทอมเดียวก็ขอลาออกเพื่อไปขายไอศกรีมป่าตัน เพราะปัญหาเรื่องค่าใช้จ่ายในชีวิตประจำวันของครอบครัว
อ่ำได้นำเดโมของตัวเองและเพื่อนเข้าค่ายเพลงแต่ได้รับการปฏิเสธ จนบริษัทแกรมมี่รับสมัครนักร้องจึงไปสมัคร และผ่านการเทสต์หน้ากล้อง ในช่วงแรกเข้ามาเป็นดีเจและพิธีกรในรายการ แบง แบง แบ็งคอก กับยู่ยี่ อลิสา อินทุสมิต จนได้มีผลงานเพลงอัลบั้มแรก “00.55 น. ลืมตามาอ่ำ”
อ่ำมีธุรกิจส่วนตัว ชื่อร้าน 72 Race & Bar ชีวิตส่วนตัว เคยใช้ชีวิตคู่กับ จอย – อัจฉริยา อังคสุวรรณศิริ มีบุตรสาว 1 คน คือ แอลลี่ - อชิรญา นิติพน ที่ในปัจจุบันบุตรสาวเป็นนักร้องและนักแสดงเช่นกัน
ปี พ.ศ. 2557 อ่ำได้ออกมาแถลงข่าวว่าได้จดทะเบียนหย่ากับอัจฉริยาแล้ว หลังจากที่ได้ใช้ชีวิตคู่ร่วมกันมาถึง 12 ปี ตั้งแต่ปี พ.ศ. 2545 – พ.ศ. 2557 สาเหตุเนื่องจากการใช้ชีวิตที่ไม่ตรงกัน
วิดีโอเกมโมนอโพลี
เพลย์สเตชัน และพีซี/แมคเวอร์ชัน
สำหรับเวอร์ชันเพลย์สเตชัน ได้รับการพัฒนาโดยเกรมลินอินเตอร์แอคทีฟ ในขณะที่เวอร์ชันพีซี/แมค ได้รับการพัฒนาโดยเวสท์วูดสตูดิโอ โดยในแบบพีซี/แมคเป็นการฉายภาพแบบบนลงล่าง ส่วนแบบเพลย์สเตชันเป็นแบบสามมิติ ทั้งสองเวอร์ชันมีภาพเคลื่อนไหวในแบบทั่วไป โดยจะแสดงเมื่อตัวเดินได้ทำการเคลื่อนย้ายตัวเอง
เวอร์ชันรุ่นปัจจุบัน
สำหรับเวอร์ชันใหม่ได้รับการพัฒนาโดยอิเล็คโทรนิค อาร์ตส โดยได้เปิดตัวใน ค.ศ. 2008 สำหรับวี, เพลย์สเตชัน 3, ไอโฟน และเอกซ์บอกซ์ 360 กับปรับรูปแบบลงเล็กน้อยสำหรับเพลย์สเตชัน 2 ซึ่งรวมถึงการเลือกกระดานแบบข้ามมหาสมุทรแอตแลนติก ตลอดจนกระดานแบบ "เฮียร์แอนด์นาว" และโหมดเกมรูปแบบใหม่ที่มีชื่อว่า "ริชเชสท์" ซึ่งไม่ได้รองรับในระบบออนไลน์แต่ประการใด
การตอบรับของเวอร์ชันปัจจุบัน
เกมโมนอโพลีของอิเล็คโทรนิค อาร์ตส ได้รับคะแนนค่อนข้างต่ำ โดยมีค่าเฉลี่ย 54 เปอร์เซ็นต์สำหรับเพลย์สเตชัน 3 ซึ่งจัดทำโดยเว็บเมตาคริทิก และ 56 เปอร์เซ็นต์สำหรับเอกซ์บอกซ์ 360 ในขณะที่ระบบวี มีการตอบรับที่ดีกว่าด้วยค่าเฉลี่ย 70 เปอร์เซ็นต์
นิตยสารทางการนินเทนโดในสหราชอาณาจักรมีการตอบรับในเชิงบวกมากที่สุดในการประเมินเวอร์ชันของระบบวี ซึ่งพวกเขากล่าวว่า"สนุกมาก" ในฉบับคริสต์มาส ค.ศ. 2008
ยูโรเกมเมอร์ให้ความกระตือรือร้นต่อเกมนี้ค่อนข้างน้อย โดยกล่าวว่า: "สำหรับราคาโมโนโพลีในระบบวี คุณควรซื้อโมโนโพลีแบบของจริงสองเท่าตัว หรือคุณไม่ควรซื้อโมโนโพลีอย่างเด็ดขาด และใช้จ่ายเงินให้กับบางสิ่งมากกว่าการสร้างไมตรีและความสามัคคี อย่างหนังสือที่เขียนโดยฮิตเลอร์แทน"
โรงเรียนเตรียมอุดมศึกษาพัฒนาการ
โรงเรียนเตรียมอุดมศึกษาพัฒนาการ (ชื่อเดิม: โรงเรียนเตรียมอุดมศึกษา 2) หรือเป็นที่รู้จักในนาม เตรียมพัฒน์ เป็นโรงเรียน ประเภทสหศึกษา ระดับมัธยมศึกษา สังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2 สำนักงานคณะกรรมการการศึกษาขั้นพื้นฐาน  กระทรวงศึกษาธิการ โรงเรียนก่อตั้งเมื่อวันที่ 21 กุมภาพันธ์ พ.ศ. 2521 โดยคุณหญิงบุญเลื่อน เครือตราชู (อธิบดีกรมสามัญศึกษา) โดยมีคุณหญิงสุชาดา ถิระวัฒน์ (ผู้อำนวยการโรงเรียนเตรียมอุดมศึกษา) ปฏิบัติหน้าที่เป็นอาจารย์ใหญ่โรงเรียนคนแรก ในอดีตได้ร่วมจัดงาน กีฬา 5 พระเกี้ยว ร่วมกับ โรงเรียนเตรียมอุดมศึกษา โรงเรียนบดินทรเดชา (สิงห์ สิงหเสนี) โรงเรียนหอวัง และโรงเรียนเตรียมอุดมศึกษาน้อมเกล้า
โรงเรียนเตรียมอุดมศึกษาพัฒนาการตั้งอยู่เลขที่ 499 ถนนพัฒนาการ แขวงพัฒนาการ (ก่อนวันที่ 26 กรกฎาคม พ.ศ. 2560 อยู่ในแขวงสวนหลวง) เขตสวนหลวง กรุงเทพมหานคร 10250 มีเนื้อที่ภายในโรงเรียนทั้งหมด 38 ไร่
ประวัติโรงเรียน
โรงเรียนเตรียมอุดมศึกษาพัฒนาการ ได้รับการประกาศจัดตั้ง จากกระทรวงศึกษาธิการ เมื่อวันที่ 21 กุมภาพันธ์ พ.ศ. 2521 มีชื่อเดิมว่า “โรงเรียนเตรียมอุดมศึกษา 2” (ตัวย่อ ต.อ.2) เพื่อให้เป็นสาขาโรงเรียนเตรียมอุดมศึกษา ทั้งนี้ เมื่อคุณหญิงบุญเลื่อน เครือตราชู ผู้อำนวยการโรงเรียนเตรียมอุดมศึกษา ณ ขณะนั้น ได้ขอที่ดินจากท่านเจ้าสัว นายอื้อจือเหลียง ซึ่งต่อมานายยอดยิ่ง เอื้อวัฒนสกุล ผู้เป็นบุตรชายได้เป็นผู้โอนกรรมสิทธิ์ที่ดินจำนวน 38 ไร่ ให้กรมสามัญศึกษา กระทรวงศึกษาธิการ เพื่อสร้างโรงเรียนเตรียมอุดมศึกษา 2 เมื่อคุณหญิงบุญเลื่อน เครือตราชู ไปดำรงตำแหน่งรองอธิบดีกรมสามัญศึกษา และคุณหญิงสุชาดา ถิระวัฒน์ มาดำรงตำแหน่งผู้อำนวยการโรงเรียนเตรียมอุดมศึกษาแทนนั้น ท่านได้ดำเนินการจัดตั้งสาขา โรงเรียนเตรียมอุดมศึกษาขึ้น รวมทั้งได้วางแผน และ ขออนุมัติก่อสร้างอาคารต่าง ๆ
โรงเรียนเตรียมอุดมศึกษาพัฒนาการ เริ่มรับนักเรียนชั้นมัธยมศึกษาปีที่ 1 จำนวน 12 ห้องเรียน ในปีการศึกษา 2521 โดยอาศัยเรียนที่โรงเรียนเตรียมอุดมศึกษา ปีต่อมาจึงได้ย้ายมาเรียนในสถานที่ปัจจุบันในวันที่ 9 พฤศจิกายน
ต่อมากระทรวงศึกษาธิการได้ประกาศ เปลี่ยนชื่อ “โรงเรียนเตรียมอุดมศึกษา 2” เป็น “โรงเรียนเตรียมอุดมศึกษาพัฒนาการ” และได้รับพระราชทานพระบรมราชานุญาตให้ใช้ตราพระเกี้ยวเป็นสัญลักษณ์ประจำโรงเรียน เช่นเดียวกับโรงเรียนเตรียมอุดมศึกษา และมีปรัชญาของโรงเรียน คือ “ความเป็นเลิศทางวิชาการ และคุณธรรม” และคติพจน์ประจำโรงเรียน คือ “สจฺจญจ ปญญาจ นรานํ วุฑฒิ” (อ่านว่า สัด-จัน-จะ-ปัน-ยา-จะ-นะ-รา-นัง-วุด-ทิ) หมายความว่า ซื่อสัตย์และปัญญาพาให้เจริญ
ทั้งนี้ โรงเรียนเตรียมอุดมศึกษาพัฒนาการได้ดำเนินการจัดตั้งโรงเรียนในเครือโดยเพิ่มชื่ออำเภอ หรือชื่อจังหวัดต่อท้ายชื่อ เป็นจำนวนหลายโรง ซึ่งกำลังดำเนินการสร้างโรงเรียน หรือเปลี่ยนชื่อโรงอื่นที่ไม่ได้อยู่ในเครือ เพื่อเป็นสาขาให้ครบตามเป้าหมาย กล่าวคือจำนวน 21 โรง เนื่องจากโรงเรียนก่อตั้งเมื่อวันที่ 21 และ พ.ศ. 2521 ซึ่งตรงกับจำนวนรัศมีบนสัญลักษณ์องค์พระเกี้ยว ซึ่งมี 21 แฉก ฉะนั้น โรงเรียนเตรียมอุดมศึกษาอื่น ที่ไม่ได้อยู่ในเครือเตรียมอุดมศึกษาพัฒนาการ จะมีสัญลักษณ์องค์พระเกี้ยวไม่เหมือนกัน โดยเฉพาะอย่างยิ่งจำนวนแฉกรัศมี ล่าสุดนี้ โรงเรียนในเครือเตรียมอุดมศึกษาพัฒนาการมีทั้งหมดทั้งสิ้น 18 โรง และโรงล่าสุดคือ โรงเรียนเตรียมอุดมศึกษาพัฒนาการ พัทลุง
ต่างโลก
ต่างโลก หรือ อิเซไก เป็นประเภทของไลท์โนเวล, มังงะ, อนิเมะ และวิดีโอเกม ซึ่งว่าด้วยเรื่องราวของมนุษย์ธรรมดาจากโลกถูกโยกย้าย, ถูกส่ง, ไปเกิดใหม่, หรืออาจจะติดอยู่ในจักรวาลคู่ขนาน, โลกจินตนิมิต หรือโลกเสมือน ที่ซึ่งพวกเขาต้องปรับตัวให้เข้ากับโลกใหม่ รวมไปถึงกฎเกณฑ์, วัฒนธรรม และปรัชญาใหม่ การนำบุคคลจาก "โลกจริง" ย้ายไปยังโลกจินตนิมิตด้วยวิธีการบางอย่างทำให้ผู้อ่านหรือผู้ชมได้รับรู้เกี่ยวกับโลกใหม่ในเวลาเดียวกันกับตัวละครเอก เป็นแนวคิดที่เป็นที่นิยมสำหรับนักเขียนมังงะและไลท์โนเวล
บ่อยครั้งที่จักรวาลคู่ขนานนี้มีอยู่ในโลกเดิมของตัวละครเอกในฐานะจักรวาลสมมติ แต่ก็อาจเป็นจักรวาลที่ไม่รู้จักมาก่อนก็ได้ จักรวาลใหม่อาจเป็นโลกที่แตกต่างออกไปอย่างสิ้นเชิง โดยมีเพียงตัวละครเอกที่มีความทรงจำบางส่วนจากชาติก่อนหน้า เช่นในเรื่องบันทึกสงครามของยัยเผด็จการ หรืออาจจะเป็นโลกเสมือนที่กลายเป็นโลกความเป็นจริง เช่นในเรื่อง ล็อกฮอไรซอน, โอเวอร์ลอร์ด , รีซีโร่(Re:Zero)
ในแนว ต่างโลกด้านกลับ ตัวละครในโลกแฟนตาซีจะถูกส่งจากโลกเดิม และ/หรือถูกบังคับให้ปรับตัวให้เข้ากับสังคมยุคใหม่ เช่นในเรื่อง ผู้กล้าซึนซ่าส์กับจอมมารสู้ชีวิต!
ลักษณะจำเพาะ
แนวต่างโลกมักจะเป็นเรื่องราวของการบรรลุความปรารถนา ด้วยบุคคลที่ถูกส่งไปต่างโลกมักเป็น NEET, ฮิกิโกะโมะริ, หรือเกมเมอร์ (เช่นในเรื่อง โนเกม โนไลฟ์) ในโลกแฟนตาซีแห่งใหม่ ตัวละครจะสามารถประสบความสำเร็จโดยใช้ความรู้ประเภทที่ไม่มีความสำคัญในชีวิตจริง หรือทักษะการเล่นเกมโดยใช้เกมอินเตอร์เฟซที่มีเพียงตัวละครนั้น ๆ ที่สามารถเข้าถึง พลังของตัวละครมีตั้งแต่ความสามารถทางเวทมนตร์ที่ยิ่งใหญ่เหนือใคร เช่นในเรื่อง ไปต่างโลก! ก็ต้องไปกับสมาร์ทโฟนสิ!!! ไปจนถึงพลังที่ค่อนข้างอ่อนแอ เช่นในเรื่อง Re:Zero - รีเซทชีวิต ฝ่าวิกฤตต่างโลก ซึ่งตัวละครเอกไม่ได้รับพลังพิเศษใด ๆ นอกเหนือจากความสามารถที่จะรอดจากความตายในรูปของลูปเวลา
ตัวละครเอกในเรื่องแนวต่างโลกมักเป็น "ผู้กล้าที่ถูกเลือก" แต่ก็มีบางเรื่องที่แตกต่างออกไป เช่นเรื่อง  Drifters สงครามผ่ามิติ ซึ่งเหล่าคนที่เข้ามาในโลกแฟนตาซีเป็นขุนพลและนักรบในประวัติศาสตร์ซึ่งมีความโหดเหี้ยมมากกว่าผู้ที่อาศัยในต่างโลก และในเรื่อง เกิดใหม่ทั้งทีก็เป็นสไลม์ไปซะแล้ว ซึ่งตัวละครเอกเริ่มต้นด้วยการเป็นสไลม์ที่มีความสามารถพิเศษเหนือมนุษย์ บางเรื่องให้คนมาเกิดใหม่เป็นวัตถุไม่มีชีวิตซึ่งผิดปกติจากธรรมดา เช่นเป็นอนเซ็งเวทมนตร์
กระต่ายจันทร์
กระต่ายจันทร์ อาจหมายถึง
ต่างโลก
ประวัติ
แนวคิดของแนวต่างโลกมีต้นกำเนิดมาจากวรรณกรรมญี่ปุ่นโบราณ โดยเฉพาะเรื่องของอูราชิมะ ทาโร นิทานญี่ปุ่นว่าด้วยเรื่องของชาวประมงชื่ออูราชิมะ ทาโรที่ได้ช่วยชีวิตเต่า จึงถูกพามายังอาณาจักรมหัศจรรย์ใต้ทะเล แต่เรื่องราวหลังจากนั้นกลับพลิกผัน (หลังจากอยู่ใต้ทะเลในเวลาที่อูราชิมะคิดว่าเพียงแค่ 4-5 วัน แต่เมื่อกลับมายังหมู่บ้านกลับพบว่าเวลาผ่านไป 300 ปีแล้ว) ตัวอย่างของเรื่องราวแนวนี้ในภายหลังจากวรรณกรรมอังกฤษ เช่นในนวนิยายเรื่อง อลิซท่องแดนมหัศจรรย์ (ค.ศ. 1865), A Connecticut Yankee in King Arthur's Court (ค.ศ. 1889), พ่อมดมหัศจรรย์แห่งเมืองออซ (ค.ศ. 1900), ปีเตอร์ แพน (ค.ศ. 1902) และ ตำนานแห่งนาร์เนีย (ค.ศ. 1950).
หนังสือการ์ตูนและอนิเมะในช่วงแรก ๆ ที่อาจจัดเป็นแนวต่างโลก ได้แก่ Fushigi Yûgi (เปิดตัว ค.ศ. 1992) และ El-Hazard (เปิดตัว ค.ศ. 1995) ซึ่งตัวละครเอกคงรูปลักษณ์เค้าเดิมเมื่อเข้าไปยังต่างโลก เรื่องอื่น ๆ ในทศวรรรษ 1990 ที่จัดเป็นแนวต่างโลกได้แก่ซีรีส์นิยายและอนิเมะ 12 อาณาจักรเทพยุทธ์ (เปิดตัว ค.ศ. 1992) และ เมจิกไนท์ เรย์เอิร์ธ (เปิดตัว ค.ศ. 1993) ภาพยนตร์อนิเมะ สปิริเต็ดอะเวย์ (ค.ศ. 2002) เป็นภาพยนตร์อนิเมะแนวต่างโลกเรื่องแรกที่เป็นที่รู้จักในระดับโลก แม้คำว่า "ต่างโลก" จะยังไม่มีการใช้ทั่วไปในเวลานั้น
แฟรนไชส์ .hack  (เปิดตัว ค.ศ. 2002) เป็นหนึ่งในเรื่องแรก ๆ ที่เสนอแนวคิดต่างโลกในฐานะโลกเสมือน โดยมีเรื่อง ซอร์ดอาร์ตออนไลน์ (เปิดตัว ค.ศ. 2002 เช่นกัน) เจริญรอยตามมา ซีรีส์นิยายและอนิเมะแนวต่างโลกที่มีชื่อเสียงในทศวรรษ 2000 คือเรื่อง อสูรรับใช้ของยาย 0 สนิท ซึ่งตัวละครเอกชายชื่อไซโตะจากญี่ปุ่นยุคปัจจุบันถูกเรียกมายังโลกแฟนตาซีโดยตัวละครเอกหญิงชื่อหลุยส์
ในที่สุดเรื่องแนวต่างโลกก็ได้รับความนิยมเป็นอย่างสูงในปี ค.ศ. 2016 การประกวดเรื่องสั้นของญี่ปุ่นห้ามเรื่องแนวต่างโลกเข้าร่วมประกวด สำนักพิมพ์คาโดกาวะห้ามเรื่องแนวต่างโลกเข้าร่วมประกวดเช่นกันในการประกวดนิยายรูปแบบอนิเมะ/มังงะในปี ค.ศ. 2017
ซีรีส์ต่างโลก
ในปี ค.ศ. 2017 Geode ได้จัดทำแบบสำรวจในญี่ปุ่นสอบถามชื่อของอนิเมะแนวต่างโลกคนที่ชื่นชอบ สิบอันดับแรกได้แก่  สปิริเต็ดอะเวย์, Pop in Q, ซอร์ดอาร์ตออนไลน์, เมจิกไนท์ เรย์เอิร์ธ, Re:Zero - รีเซทชีวิต ฝ่าวิกฤตต่างโลก, 12 อาณาจักรเทพยุทธ์, ขอให้โชคดีมีชัยในโลกแฟนตาซี!, เวิลด์ ทริกเกอร์, ผมน่ะหรือคือราชาปีศาจ! และ เกท: หน่วยรบตะลุยโลกต่างมิติ
หออะซานมุซัลลอฮ์แห่งเฮราต
หออะซานมุซัลลอฮ์แห่งเฮราต (Musalla Minarets of Herat) เป็นหออะซานที่อยู่ในสภาพทรุดโซฒจำนวน 5 หอในเมืองเฮราต ทางตะวันตกของประเทศอัฟกานิสถาน หออะซานเหล่านี้เป็นส่วนหนึ่งของมุซัลลอฮ์ซึ่งสร้างขึ้นโดยโกแฮร์แชด เบกุม ในปี 1417
เสาแต่บะเสามีความสูงเสาละ 55 เมตร และเป็นซากที่หลงเลหือจากอดีตซึ่งเคยมีทั้งหมด 20 เสา หลังมุซัลลอฮ์ถูกจู่โจมและทำลายเมื่อปี 1885 เหลือเสาอยู่จำนวนเก้าเสา แต่ต่อมา สี่เสาได้พังทลายลงจากการขาดการดูแลอย่างหนัก ปัจจุบันจึงเหลือเพียงห้าเสาเท่านั้น
โรงเรียนมัธยมวัดใหม่กรงทอง
โรงเรียนมัธยมวัดใหม่กรงทอง ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี เป็นโรงเรียนการกุศลของวัดในพระพุทธศาสนา ก่อตั้งเมื่อวันที่ 14 พฤษภาคม พ.ศ. 2498 โดยคณะสงฆ์อำเภอศรีมหาโพธิ เป็นโรงเรียนเอกชนขนาดใหญ่ เปิดสอนตั้งแต่ระดับชั้นปฐมวัย จนถึงชั้นมัธยมศึกษาปีที่ ๖ ในปัจจุบัน ดร.อุดม ชำนิ เป็นผู้อำนวยการ พระราชปริยัติวัชราจารย์ (สุดใจ ยโสธโร ป.ธ.๔) เจ้าคณะจังหวัดปราจีนบุรี เจ้าอาวาสวัดใหม่กรงทอง เป็นผู้รับใบอนุญาตสถานศึกษา และ พระมหาธนศักดิ์ ธมฺมโชโต ป.ธ.๙ เลขานุการเจ้าคณะจังหวัดปราจีนบุรี ผู้ช่วยเจ้าอาวาสวัดใหม่กรงทอง เป็นผู้จัดการโรงเรียน
วันที่ ๒๖ พฤษภาคม ๒๕๕๔ สมเด็จพระเทพรัตนราชสุดาฯสยามบรมราชกุมารี ทรงรับโรงเรียนมัธยมวัดใหม่กรงทอง อยู่ในพระราชูปถัมภ์
ประวัติ
โรงเรียนมัธยมวัดใหม่กรงทอง เป็นโรงเรียนเอกชนขนาดใหญ่ สังกัดสำนักงานคณะกรรมการการศึกษาเอกชน ก่อตั้งโดยคณะสงฆ์จังหวัดปราจีนบุรี เมื่อวันที่ 14 พฤษภาคม พ.ศ. 2498 โดยมี พระวิสุทธิธรรมาจารย์ (หลวงพ่อทรัพย์) อดีตเจ้าอาวาสวัดใหม่กรงทอง และอดีตเจ้าคณะจังหวัดปราจีนบุรี   ร่วมกับพระครูศรีมหาโพธิคณารักษ์ (สวาสดิ์ กระโยมกุล) อดีตเจ้าคณะอำเภอศรีมหาโพธิ แรกเริ่มจัดสร้างด้วยเงินงบประมาณที่รัฐบาลจัดสรรสนับสนุน จำนวน 200,000 บาท มีนายบรรจบ ทองทับ เป็นผู้รับใบอนุญาต นายสนั่น สุวรรณกล่อม เป็นครูใหญ่ และพระมหาสวาสดิ์ กระโยมกุล (พระครูศรีมหาโพธิ์คณารักษ์) เป็นผู้จัดการฝ่ายสงฆ์  ปีการศึกษา พ.ศ. 2503 ได้รับการรับรองวิทยฐานะจากกระทรวงศึกษาธิการ
ปัจจุบันมีเนื้อที่ 31 ไร่ อาคารเรียน 7 หลัง จำนวน 157 ห้องเรียน
ห้องเรียน อาคารประกอบ จำนวน 3 หลัง เปิดสอนตั้งแต่ระดับชั้นอนุบาลถึงชั้นมัธยมศึกษาตอนปลาย ในปีการศึกษา 2566 มีคณะครู 243 รูป/คน นักเรียน 6,039 รูป/คน
รถไฟฟ้าปารีส สาย 5
รถไฟฟ้าปารีส สาย 5 (ligne 5 du métro de Paris) เป็นเส้นทางของรถไฟฟ้าปารีส มีผู้โดยสารมากเป็นอันดับที่ 10 ของเส้นทาง โดยล้อขับเคลื่อนของเส้นทางในปัจจุบันคือ เอ็มเอฟ 67 และเอ็มเอฟ 2000
โรงเรียนทวีธาภิเศก
โรงเรียนทวีธาภิเศก (Taweethapisek School) (อักษรย่อ : ท.ภ. / T.P.) เป็นโรงเรียนมัธยมศึกษาขนาดใหญ่พิเศษ ประเภทชายล้วน สังกัดสำนักงานเขตพื้นที่การศึกษากรุงเทพมหานคร กระทรวงศึกษาธิการ ตั้งอยู่ ณ เลขที่ 505/5 ซอยอิสรภาพ 42 ถนนอิสรภาพ แขวงวัดอรุณ เขตบางกอกใหญ่ กรุงเทพมหานคร 10600 มีพื้นที่ 11 ไร่ ใกล้เคียงกับสถานีรถไฟฟ้าใต้ดิน สถานีอิสรภาพ โรงเรียนทวีธาภิเศกก่อตั้งโดย พระบาทสมเด็จพระจุลจอมเกล้าเจ้าอยู่หัว พระราชทานเนื่องในวโรกาสที่ทรงครองราชสมบัตินานเป็นสองเท่าของพระบาทสมเด็จพระพุทธเลิศหล้านภาลัย(รัชกาลที่ 2) ซึ่งเป็นสมเด็จพระอัยกา
ประวัติ
โรงเรียนทวีธาภิเศกเป็นโรงเรียนชายล้วนประจำจังหวัดธนบุรี(โรงเรียนหญิงล้วนประจำจังหวัดธนบุรีคือ โรงเรียนศึกษานารี) ซึ่งพระบาทสมเด็จพระจุลจอมเกล้าเจ้าอยู่หัวได้พระราชทาน เนื่องในวโรกาสที่ทรงครองราชสมบัตินานเป็นสองเท่าของพระบาทสมเด็จพระพุทธเลิศหล้านภาลัย รัชกาลที่ 2 ซึ่งเป็นสมเด็จพระอัยกา
โดยเมื่อปี พ.ศ. 2438 (ร.ศ. 114) ปีมะแม โรงเรียนวัดอรุณราชวรารามที่ได้เปิดทำการสอนอยู่ แล้ว ณ ศาลาต้นจันทน์ ภายในวัดอรุณราชวราราม โดยมีพระครูธรรมรักขิต (สัมฤทธิ์ ลอยเพชร) เป็นครูใหญ่ ทำการสอนตั้งแต่ชั้น 1 ถึงชั้น 4 มีจำนวน 5 ห้องเรียนคือชั้น 1 ชั้น 2 ชั้น 3 ชั้น 4 ก และชั้น 4 ข มีนักเรียนทั้งสิ้น 162 คน ครู 6 คน ต่อมาได้เกิดไหม้บ้านชาวบ้านที่อยู่ใกล้วัดแล้วลุกลามมาถึงกุฏิภายในวัด เกือบไหม้พระอุโบสถ พระบาทสมเด็จพระจุลจอมเกล้าเจ้าอยู่หัวจึงต้องเสด็จมาทรงบัญชาการดับไฟ เพราะทรงเกรงว่าไฟจะลุกลามไหม้ไปถึงพระอุโบสถ ซึ่งเป็นที่ประดิษฐานพระบรมสรีรางคารของสมเด็จพระอัยกาธิราชเจ้าของพระองค์
พระบาทสมเด็จพระจุลจอมเกล้าเจ้าอยู่หัวได้ทรงพระกรุณาโปรดเกล้าให้กระทรวงธรรมการ (ปัจจุบัน คือ กระทรวงศึกษาธิการ) ขยายตัวทางด้านการศึกษา จัดให้มีโรงเรียนมากขึ้น โดยเห็นว่ากระทรวงธรรมการ ได้จัดการเรียนการสอนบริเวณศาลาต้นจันทร์ วัดอรุณราชวรารามอยู่แล้ว จึงทรงพระกรุณาโปรดเกล้าฯให้ พระวรวงศ์เธอ กรมหมื่นปราบปรปักษ์เป็นแม่กองปฏิสังขรณ์พระอุโบสถวัดอรุณราชวราราม เมื่อปฏิสังขรณ์แล้วเสร็จ ประจวบกับเวลาที่พระบาทสมเด็จพระจุลจอมเกล้าเจ้าอยู่หัว ได้ทรงดำรงสิริราชสมบัติมาเป็นสองเท่าของพระบาทสมเด็จพระพุทธเลิศหล้านภาลัย จึงทรงบำเพ็ญพระราชกุศลทวีธาภิเษก ถวายพระอัยกาธิราช ณ พระที่นั่งอมรินทรวินิจฉัยมไหยสูรยพิมาน และสมโภชสิริราชสมบัติ ณ พระที่นั่งจักรีมหาปราสาท ในวันที่ 19 กรกฎาคม พ.ศ. 2441
ในการบำเพ็ญพระราชกุศลทวีธาภิเศกนี้ พระบาทสมเด็จพระจุลจอมเกล้าเจ้าอยู่หัว มีพระราชดำริชักชวนพระบรมวงศานุวงศ์ฝ่ายใน ได้ทรงร่วมบริจาคทรัพย์บูชาธรรมเทศนาเพื่อการปฏิสังขรณ์และสถาปนาถาวรวัตถุในวัดแล้ว จึงทรงพระกรุณาโปรดเกล้าให้สร้างโรงเรียนตรงกุฏิสงฆ์ด้านทิศเหนือโรงเรียนวัดอรุณราชวรารามเดิมมาเป็นตึกใหญ่ และพระราชทานนามโรงเรียนว่า ทวีธาภิเศก โดยทรงมีพระราชปรารภในการสร้างโรงเรียนว่า
แต่ต่อมากรมหมื่นปราบปรปักษ์ได้สิ้นพระชนม์ก่อนที่อาคารจะเสร็จ จึงโปรดให้พระเจ้าบรมวงศ์เธอ กรมขุนพิทยลาภพฤฒิธาดารับเป็นแม่กอง และต่อมาได้โปรดเกล้าให้พระยาราชสงคราม (กร หงสกุล) เป็นแม่กอง จนการก่อสร้างสำเร็จในปี พ.ศ 2445
เฉพาะผู้บริจาคมีรายนามของพระบรมวงศานุวงศ์ที่ทรงบริจาคเงินร่วมในการนี้ มีพระนามร่วมบริจาคทั้งสิ้น 47 ราย รวมเป็นเงินจำนวน 33,484 บาท 30 อัฐ อาทิ
ในปี พ.ศ. 2445 เมื่อการก่อสร้างโรงเรียนเสร็จสมบูรณ์พระบาทสมเด็จพระจุลจอมเกล้าเจ้าอยู่หัว ได้มีพระบรมราชโองการให้จัดพิธีฉลองอาคารนี้รวม 2 วัน และได้เสด็จมาเป็นประธานในพิธีด้วยพระองค์เอง และในวันที่ 25 ตุลาคม พ.ศ. 2445 พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินทอดผ้าพระกฐิน ณ วัดอรุณราชวราราม และทรงเสด็จมาเยี่ยมโรงเรียนมีนักเรียนเข้าแถวรับเสด็จ 150 คน โดยมีพระครูธรรมรักขิต ครูใหญ่ท่านแรกอ่านคำโคลงยอพระเกียรติ
เนื่องในโอกาสเพื่อเป็นที่ระลึกในวันสำคัญยิ่ง ได้มีการสร้างเหรียญที่ระลึกแจกพระบรมวงศานุวงศ์ และข้าราชการทั้งฝ่ายหน้าและฝ่ายในเป็นที่ระลึก ด้วยเหตุนี้ทางโรงเรียนทวีธาภิเศก จึงถือวันที่ 5 กันยายน ของทุกปีเป็น "วันทวีธาภิเศก" และใช้สัญลักษณ์ภาพเหมือนรูปเหรียญ ทวีธาภิเศก เป็นตราประจำโรงเรียน
ในปี พ.ศ. 2494 นายวรสิทธิ์ อินทาปัจ ดำรงตำแหน่งอาจารย์ใหญ่ ได้ย้ายโรงเรียนมาตั้ง ณ บริเวณวัดนาคกลางวรวิหาร ซึ่งเป็นที่ตั้งโรงเรียนในปัจจุบันนี้ โดยย้ายนักเรียนชั้นมัธยมปลายบางส่วนมาเรียน ในปีพ.ศ. 2503 เมื่อการก่อสร้างอาคารเรียนเสร็จสมบูรณ์ จึงได้ย้ายนักเรียนทั้งหมดมาเรียน ส่วนอาคารเรียนหลังเดิม ณ วัดอรุณราชวราราม กรมสามัญศึกษาได้ทำการเปิดสอนในระดับประถมศึกษาชื่อว่า โรงเรียนประถมทวีธาภิเศก
ในปี พ.ศ. 2512 นายเรวัต ชื่นสำราญ เป็นอาจารย์ใหญ่ ได้งบประมาณสร้างตึก 4 ชั้น 18 ห้องเรียน เป็นเงินทั้งสิ้นสองล้านบาท ทำพิธีเปิดเมื่อวันที่ 12 กุมภาพันธ์ โดย พระวรวงศ์เธอ กรมหมื่นพิทยลาภพฤฒิยากร (พระโอรสในพระเจ้าบรมวงศ์เธอ กรมขุนพิทยลาภพฤฒิธาดา) เสด็จมาทรงเป็นประธานในพิธีและได้ประทานนามตึกนี้ว่า ตึกพิทยลาภพฤฒิธาดา ซึ่งก็คือ อาคาร 1 ของโรงเรียนและเปิดใช้มาจนปัจจุบัน
อาคาร 100 ปี ทวีธาภิเศก โดย พลเอก สุจินดา คราประยูร
เปิดขึ้นในปี พ.ศ. 2535 เป็นอาคาร 4 ชั้น (พิพิธภัณฑ์อยู่ชั้น 2) ติดกับตึก 3 ตึกเอนกประสงค์ ภายในแสดงวัตถุประเภทครุภัณฑ์ประเภทต่าง ๆ และของใช้ในพระบาทสมเด็จพระจุลจอมเกล้าเจ้าอยู่หัว ที่พระราชทานให้แก่โรงเรียนตั้งแต่เริ่มต้น อาทิ นาฬิกาตั้งยอดพระเกี้ยว เป็นนาฬิกาที่พระบาทสมเด็จพระจุลจอมเกล้าเจ้าอยู่หัว พระราชทานให้โรงเรียน ด้านบนประดิษฐานพระจุลมงกุฎจำหลักไม้ที่ประณีตงดงามมาก ตู้พระราชทาน และโต๊ะเก้าอี้พระราชทาน เป็นต้น
สิ่งศักดิ์สิทธิ์ประจำโรงเรียน
ได้อัญเชิญจากโรงหล่อส่วนปฏิมากรรม กรมศิลปากร เมื่อวันที่ 19 มิถุนายน พ.ศ. 2542 โดยผู้อำนวยการสุธน จุลโมกข์, พ.ต.อ. (พิเศษ) พลวุฒิ วิเศษสงวน นายกสมาคมผู้ปกครองและครูทวีธาภิเศก พล.ร.ท. ฉกรรจ์ สุวรรณเสนีย์ อุปนายกสมาคมศิษย์เก่าทวีธาภิเศก โดยผ่านทางถนนปิ่นเกล้านครไชยศรี ขึ้นสะพานลอยฟ้าคู่ขนาน ข้ามสะพานสมเด็จพระปิ่นเกล้า มุ่งหน้าไปยังอนุสาวรีย์ประชาธิปไตย แล้วผ่านลานพระบรมรูปทรงม้าเป็นที่สุดท้าย เพื่อเป็นความเป็นศิริมงคล ปัจจุบัน ประดิษฐานอยู่ข้างอาคารพิพิธภัณฑ์ (อาคาร 100ปี ทวีธาภิเศก) โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯเป็นประธานในพิธีเปิดพระบรมราชานุสาวรีย์ เมื่อวันที่ 25 กุมภาพันธ์ พ.ศ. 2543
เป็นพระพุทธรูปโบราณปางห้ามสมุทร อายุกว่า 200 ปี ทรงเครื่องใหญ่แบบสกุลช่างสมัยรัตนโกสินทร์ตอนต้น โดยได้รับพระราชทานจากสมเด็จพระสังฆราชเจ้า กรมหลวงวชิรญาณสังวร ใน ปี พ.ศ. 2536 สมัยนายกนก จันทร์ขจร เป็นผู้อำนวยการ
เป็นพระพุทธรูปปางมารวิชัย พุทธศิลปแบบสุโขทัย เป็นพระพุทธรูปที่สร้างขึ้นใหม่ โดยได้รับพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไว้สำหรับเป็นที่สักการะประจำโรงเรียน เช่นเดียวกับที่โรงเรียนอื่น ๆ ทั่วไป  โดยใช้ชื่อเดียวกับพระพุทธทวีธาภิเศกมหามงคลองค์แรก ปัจจุบันประดิษฐาน ณ ซุ้มพระพุทธรูปใกล้ประตูทางเข้าโรงเรียน เป็นพระพุทธรูปที่ครูอาจารย์ นักเรียนและผู้ปกครองจำนวนมากเคารพกราบไหว้ โดยเฉพาะในช่วงสอบคัดเลือกนักเรียนเข้าเรียนต่อในระดับชั้น ม. 1 และม. 4 ของทุกปี เมื่อเข้ามาในโรงเรียนผ่านประตูมองไปทางซ้าย ก็จะได้เห็นพระพุทธรูปที่มีพุทธลักษณะงดงามองค์นี้ ประดิษฐานอยู่อย่างสงบภายใต้เงาไม้ที่ดูร่มรื่น
โรงเรียนในเครือ
=== โรงเรียนคู่พัฒนา ===
ชายฝั่งบาร์บารี
ชายฝั่งบาร์บารี หรือ กลุ่มรัฐบาร์บารี (Barbary Coast หรือ Barbary) เป็นคำที่ใช้โดยชาวยุโรปตั้งแต่คริสต์ศตวรรษที่ 16 จนถึงคริสต์ศตวรรษที่ 19 ที่หมายถึงบริเวณชายฝั่งทางตอนกลางและทางตะวันตกของแอฟริกาเหนือที่ปัจจุบันคือโมร็อกโก, แอลจีเรีย, ตูนิเซีย และ ลิเบีย เป็นคำที่มาจากชนเบอร์เบอร์ของแอฟริกาเหนือ คำว่า “บาร์บารี” ในบริบททางตะวันตกมักจะทำให้นึกถึงโจรสลัดบาร์บารีและการค้าทาส (Barbary Slave Trade) ที่เกิดขึ้นจากการโจมตีเรือตามบริเวณที่มีการตั้งถิ่นฐานในบริเวณชายฝั่งทะเลเมดิเตอร์เรเนียนกับมหาสมุทรแอตแลนติก และการจับคนเป็นทาสและค้าทาสจากยุโรปและบริเวณภูมิภาคแอฟริกาซับ-ซาฮารา (sub-Saharan Africa)
บาร์บารีมักจะไม่รวมตัวกันเป็นกลุ่มการเมือง ตั้งแต่คริสต์ศตวรรษที่ 16 บาร์บารีแบ่งเป็นโมร็อกโก, จังหวัดแทนเจียร์ (ออตโตมัน), จังหวัดทูนิส (ออตโตมัน) และ ตริโปลิตาเนีย ประมุขสำคัญของกลุ่มรัฐบาร์บารีในช่วงนี้ก็ได้แก่ปาชา (Pasha) หรือ เดย์ (Dey) แห่งอัลเจียร์ส, เบย์แห่งตูนิส และเบย์แห่งตริโปลี ผู้ต่างก็ต้องการที่จะกำจัดสุลต่านแห่งจักรวรรดิออตโตมันแต่ตามความเป็นจริงแล้วต่างก็เป็นประมุขของรัฐอิสระ
ก่อนหน้านั้นบาร์บารีมักจะแบ่งระหว่างโมร็อกโกและรัฐแอลจีเรียตอนกลางตะวันตกที่มีศูนย์กลางอยู่ที่ ทเลมเชน (Tlemcen) หรือ ทิอาเรท (Tiaret) ตระกูลบาร์บารีผู้มีอิทธิพลเช่นอัลโมฮัด (Almohad) หรือฮาฟสิด (Hafsids) มักจะรวมบาร์บารีเข้าด้วยกันอยู่ได้ชั่วระยะหนึ่ง ตามทัศนคติของชาวยุโรปเมืองหลวงหรือเมืองสำคัญของบาร์บารีอยู่ที่ตริโปลีในลีเบียปัจจุบัน  แม้ว่ามาราเคช (Marrakesh) ในโมร็อกโกจะเป็นเมืองที่ใหญ่กว่าและมีความสำคัญกว่า บางครั้งก็จะเห็นว่าแอลเจียร์สในแอลจีเรีย และแทนเจียร์สในโมร็อกโกก็ถือว่าเป็นเมืองหลวง
ในปี ค.ศ. 1805 สหรัฐอเมริกาพยายามทำลายโจรสลัดบาร์บารี และปลดปล่อยชาวอเมริกันที่ถูกจับเป็นทาส
โรงเรียนเทศบาล 4 (บ้านเชียงราย)
โรงเรียนเทศบาล 4 (บ้านเชียงราย) เป็นโรงเรียนตั้งอยู่ที่จังหวัดลำปาง
ทรัมป์ทาวเวอร์
ทรัมป์ทาวเวอร์ (Trump Tower) เป็นตึกระฟ้าที่มีจำนวน 58 ชั้น ความสูง 664 ฟุต (220 เมตร) ที่มีการใช้งานหลากหลายรูปแบบตั้งอยู่ที่ 721–725 Fifth Avenue ระหว่างถนนที่ 56 และ 57 ในมิดทาวน์แมนแฮตตัน, นครนิวยอร์ก โดยทำหน้าที่เป็นสำนักงานใหญ่ของเดอะทรัมป์ ออร์แกไนเซชั่น นอกจากนี้ยังเป็นที่อยู่อาศัยแบบเพนต์เฮาส์ คอนโดมิเนียม ของผู้พัฒนาอาคาร โดนัลด์ ทรัมป์ ประธานาธิบดีสหรัฐ คนที่ 45 ผู้ซึ่งเป็นนักธุรกิจและนักพัฒนาอสังหาริมทรัพย์ในขณะที่หอคอยได้รับการพัฒนาขึ้น มีสมาชิกของครอบครัวทรัมพ์หลายคนยังอาศัยอยู่ในอาคารด้วย หอคอยตั้งอยู่บนพล็อตที่เคยเป็นที่ตั้งของห้างสรรพสินค้าชั้นนำ Bonwit Teller
ผู้ออกแบบอาคารนี้ คือ เดอร์ สคัตต์ ของ Der Scutt of Poor, Swanke, Hayden & Connell และพัฒนาโดย Trump และ Equitable Life Assurance Company (ปัจจุบันเปลียนชื่อเป็น AXA Equitable Life Insurance Company ในปี ค.ศ. 2004) แม้จะมีการตั้งอยู่ใน Midtown Manhattan เขตพื้นที่พิเศษ ทาวเวอร์ได้รับการอนุมัติเพราะถูกสร้างขึ้นเป็นการใช้งานแบบผสมผสาน
วัดเกาะแก้วดุษิยารังสฤษฎิ์
วัดเกาะแก้วดุษิยารังสฤษฎิ์ ตั้งอยู่ที่ 76/1 หมู่ 1 ตำบลวังไผ่ อำเภอเมือง จังหวัดชุมพร สร้างขึ้นเมื่อวันที่ 19 กุมภาพันธ์ พ.ศ. 2514 และได้ตั้งขึ้นเป็นศาสนสถานเมื่อวันที่ 20 กุมภาพันธ์ พ.ศ. 2517 มีเนื้อที่ของวัดโดยประมาณ 17 ไร่ 3 งาน 19 ตารางวา มีเจ้าอาวาสที่ผ่านมาแล้วและปัจจุบัน 3 รูป ได้แก่ ปัจจุบันวัดเกาะแก้วดุษิยารังสฤษฎิ์ ตั้งอยู่ในเขตชุมชน ในเขตเทศบาลเมืองชุมพร ชุมชนบ้านเกาะแก้ว ซึ่งมีผู้คนอาศัยอยู่หนาแน่น
นั่งร้าน
นั่งร้าน เป็นโครงสร้างชั่วคราวใช้ในงานก่อสร้างและซ่อมแซม ใช้สำหรับให้ช่างก่อสร้างปีนขึ้นไปที่สูง และเหยียบขึ้นไปเพื่อทำงาน รวมถึงใช้ในการวางสิ่งของที่จำเป็น และเมื่อก่อสร้าง ซ่อมแซมงานเสร็จ จะเก็บนั่งร้านออกทันที ไม่มีการเก็บนั่งร้านไว้ วัสดุที่ใช้ทำนั่งร้านมีความหลากหลายขึ้นอยู่กับสภาพแวดล้อมและงบประมาณ โดยนั่งร้านที่นิยมใช้จะสร้างจากเหล็กท่อ และมีแผ่นไม้วางพาดสำหรับวางยืน ในขณะที่บางท้องที่อาจมีการใช้ไม้ไผ่ได้
ประเภทของนั่งร้านที่ใช้โดยทั่วไป แบ่งออกเป็น 6 ประเภท
นั่งร้านแต่ละประเภทย่อมมีความเหมาะสมในการใช้งานเฉพาะอย่างตามสภาพการก่อสร้าง ผู้ใช้งานจะต้องเลือกประเภทให้เหมาะสมกับแต่ละงาน เพื่อความปลอดภัยในการใช้นั่งร้านควรพิจารณาดังนี้
มาตรฐานบังคับกระทรวงมหาดไทย
ประกาศกระทรวงมหาดไทยฉบับนี้ ได้กำหนดสาระในเรื่อง การออกแบบนั่งร้าน การสร้างนั่งร้าน การใช้นั่งร้าน นั่งร้านมาตรฐาน การคุ้มครอง ความปลอดภัย มาตรฐานเกี่ยวกับอุปกรณ์คุ้มครองความปลอดภัย โดยมีสาระสำคัญดังนี้ การทำงานสูงเกิน 2 เมตรขึ้นไป ต้องสร้างนั่งร้าน กรณีไม่ปฏิบัติตามข้อกำหนดแบบ นั่งร้านมาตรฐาน ต้องจัดให้มีวิศวกรเป็น ผู้ออกแบบ และกำหนด รายละเอียดนั่งร้าน กรณีที่มีการใช้ลิฟท์ขนส่งวัสดุชั่วคราว ห้ามยึดโยงหอลิฟท์กับนั่งร้าน และต้องป้องกัน การกระแทกนั่งร้านระหว่างขนวัสดุขึ้น-ลง พื้นนั่งร้านต้องมีความกว้างไม่น้อยกว่า 35 เซนติเมตร ต้องทำราวกันตกสูงจากพื้นนั่งร้าน 0.90-1.10 เมตร โดยรอบๆ นอกนั่งร้าน ต้องจัดทำบันไดเพื่อใช้ขึ้น-ลงในนั่งร้าน ต้องจัดผ้าใบหรือวัสดุอื่นปิดคลุมโดยรอบๆ นอกนั่งร้าน ต้องมีแผงไม้หรือผ้าใบปิดคลุมส่วนที่กำหนดเป็นช่องทางเดินใต้นั่งร้าน กรณีมีการทำงานหลายๆ ชั้นพร้อมกัน ต้องจัดสิ่งป้องกันอันตรายต่อผู้ที่ทำงาน ในขั้นถัดลงไป กรณีพื้นนั่งร้านลื่นหรือมีพายุฝน ห้ามลูกจ้างทำงานบนนั่งร้าน กรณีติดตั้งนั่งร้านใกล้สายไฟที่ไม่มีฉนวนหุ้ม หรืออุปกรณ์ไฟฟ้า ต้องให้ดำเนินการ จัดให้มีการหุ้มฉนวนที่เหมาะสม ต้องจัดอุปกรณ์คุ้มครองความปลอดภัยส่วนบุคคลให้ลูกจ้างสวมใส่ตามประเภท ของงานตลอดเวลาการทำงาน
อ้างอิง
scaffoldthai.com/th/articles
thatchaiwoodtech.com
แยกปทุมวัน
แยกปทุมวัน เป็นสี่แยกในพื้นที่แขวงวังใหม่และแขวงปทุมวัน เขตปทุมวัน กรุงเทพมหานคร เป็นจุดตัดของถนนพระรามที่ 1 และถนนพญาไท และถือเป็นจุดศูนย์รวมของทางหลวงสายประธาน 2 จาก 4 สายของประเทศไทย คือถนนพหลโยธินซึ่งเริ่มต้นจากอนุสาวรีย์ชัยสมรภูมิ ซึ่งตั้งอยู่ที่ปลายถนนพญาไททางทิศเหนือ และถนนสุขุมวิทซึ่งอยู่ที่ปลายถนนเพลินจิตที่เชื่อมต่อกับถนนพระรามที่ 1 ทางทิศตะวันออก
ปัจจุบันมีสกายวอล์กวันสยาม เป็นทางเดินเชื่อมต่อระหว่างสถานีสนามกีฬาแห่งชาติของรถไฟฟ้าบีทีเอส สายสีลม ไปยังสถานที่สำคัญของย่านสยาม ทั้ง หอศิลปวัฒนธรรมแห่งกรุงเทพมหานคร, เอ็มบีเคเซ็นเตอร์, สยามดิสคัฟเวอรี และสยามสแควร์ เพื่อเพิ่มความสะดวกให้กับประชาชน จัดสร้างโดยสมาคมการค้าพลังสยาม (สมาคมการค้าที่ร่วมมือโดยเอ็มบีเค, สยามพิวรรธน์ และสยามสแควร์) ซึ่งเปิดใช้งานเมื่อวันที่ 4 สิงหาคม พ.ศ. 2560
เหตุการณ์สำคัญ
แยกปทุมวัน เป็นหนึ่งในสถานที่ที่ใช้จัดการชุมนุมทางการเมืองอยู่บ่อยครั้ง ดังนี้
เจ้าหญิงมาเรีย-โอลิมเปียแห่งกรีซและเดนมาร์ก
เจ้าหญิงมาเรีย-โอลิมเปียแห่งกรีซและเดนมาร์ก (Princess Maria-Olympia of Greece and Denmark; 25 กรกฎาคม พ.ศ. 2539) เป็นนางแบบชาวอเมริกันและสมาชิกองค์หนึ่งในราชวงศ์กรีซ พระองค์เป็นพระธิดาพระองค์เดียวในเจ้าชายเปาโลส มกุฎราชกุมารแห่งกรีซ และมารี-แชนทัล มิลเลอร์ พระชายา
พระประวัติ
เจ้าหญิงมาเรีย-โอลิมเปียแห่งกรีซและเดนมาร์กประสูติวันที่ 25 กรกฎาคม พ.ศ. 2539 ณ คลีนิคเวลส์ ซัน ใน นิวยอร์ก สหรัฐอเมริกา พระองค์เป็นพระธิดาพระองค์ใหญ่และพระองค์เดียวใน เจ้าชายเปาโลส มกุฎราชกุมารแห่งกรีซ กับ เจ้าหญิงมารี-แชนทัล มกุฎราชกุมารีแห่งกรีซ ทรงเป็นพระราชนัดดาใน สมเด็จพระราชาธิบดีกอนสตันดีโนสที่ 2 แห่งกรีซ พระมหากษัตริย์พระองค์สุดท้ายแห่งกรีซ กับ สมเด็จพระราชินีอันเนอ-มารีแห่งกรีซ อีกทั้งยังเป็นพระราชปนัดดาใน สมเด็จพระเจ้าเฟรเดอริกที่ 9 แห่งเดนมาร์ก กับ อิงกริดแห่งสวีเดน โดยพระองค์เข้ารับการจุ่มศีลใน อิสตันบูล ประเทศตุรกี เมื่อวันที่ 26 ธันวาคม ในปีเดียวกัน โดยทรงมีพระบิดามารดาทูลหัวดังนี้
โดยขณะทรงพระเยาว์ครอบครัวของเจ้าหญิงมาเรีย-โอลิมเปียเสด็จไปประทับ ณ ลอนดอน พระองค์จึงเติบโตที่นั้น โดยทรงศึกษาวิชาประวัติศาสตร์ศิลปะ ภาพยนตร์ การถ่ายภาพและการออกแบบกราฟิก โดยทรงประทับที่โรงเรียนวินด์เซอร์แลนด์ซึ่งเป็นโรงเรียนประจำ โดยทรงประทานสัมภาษณ์ขณะมีพระชันษา 17 ปีว่า
สำนักไอร์แลนด์เหนือ
สำนักไอร์แลนด์เหนือ (NIO; Oifig Thuaisceart Éireann, ) เป็นกระทรวงหนึ่งของรัฐบาลสหราชอาณาจักร รับผิดชอบเกี่ยวกับ งานที่เกี่ยวกับกิจการภายในไอร์แลนด์เหนือ โดยผู้บริหารสูงสุดของกระทรวงมีชื่อตำแหน่งอย่างเป็นทางการว่า เสนาบดีใหญ่ในสมเด็จฯฝ่ายไอร์แลนด์เหนือ (รัฐมนตรีไอร์แลนด์เหนือ) และทำงานอยูที่ บ้านสตอร์เมาท์ ใน เบลฟาสต์ และ เลขที่ 1 ถนนเฮาส์ การ์ด ใน ลอนดอน
อำนาจหน้าที่
กระทรวงมีหน้าที่หลักในการ "ส่งเสริมและสนับสนุน" ข้อตกลงที่มีที่มาจากกระบวนการสันติภาพใน ข้อตกลงกู้ดฟายเดย์ และ ข้อตกลงเซน แอนดรูว์ รวมไปถึงการบริหารงานบังคับใช้กฎหมาย ใน สมัชชาแห่งชาติไอร์แลนด์
โดยกระทรวงมีอำนาจหน้าที่หลักๆ ดังนี้:
รวมไปถึงชี้แจงประเด็นต่างๆ ที่มีข้อโต้เทียงหรือข้อโต้แย้ง ที่อยู่ในความสนใจของรัฐบาลและประชาชน
ขณะเดียวกันกระทรวงก็ได้ร่วมกันกับ รัฐบาลไอร์แลนด์ ในความพยายามสร้างสันติภาพใน ไอร์แลนด์เหนือ เช่น การประชุมระหว่างรัฐบาล อังกฤษ-ไอริช เป็นต้น
โดยในการร่วมมือกับ รัฐบาลไอร์แลนด์ ทางกระทรวงได้ร่วมมือในด้านต่างๆ เช่น:
รายชื่อธงในประเทศแคนาดา
เนื้อหาต่อไปนี้ว่าด้วยธงต่างๆ ที่มีการใช้ในประเทศแคนาดา
รีโว่ คัพ 2565–66
การแข่งขัน ไทยลีกคัพ 2565–66 (หรือ รีโว่ คัพ 2565–66 ตามชื่อผู้สนับสนุนหลัก) เป็นการแข่งขันฟุตบอลไทยลีกคัพ ซึ่งเป็นการแข่งขันฟุตบอลถ้วยอาชีพระดับรองจากไทยเอฟเอคัพ โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ร่วมกับบริษัท ไทยลีก จำกัด และการกีฬาแห่งประเทศไทย โดยมีผู้สนับสนุนหลักได้แก่ บริษัท โตโยต้า มอเตอร์ ประเทศไทย จำกัด
รอบคัดเลือกรอบแรก
การจับสลากประกบคู่มีขึ้นในวันที่ 19 สิงหาคม 2565 โดยมีทั้งหมด 34 สโมสรจากไทยลีก 3 ที่เข้าร่วมการแข่งขันในรอบคัดเลือกรอบแรก ซึ่งแข่งกันแบบแบ่งโซน 6 โซน โดยจะคัดเลือกจาก 34 สโมสรให้เหลือ 17 สโมสรเพื่อเข้าแข่งขันในรอบคัดเลือกรอบสอง การแข่งขันในรอบคัดเลือกรอบแรกมีขึ้นในวันที่ 3–4 กันยายน 2565
รอบคัดเลือกรอบสอง
สโมสรที่ผ่านเข้ารอบจากรอบคัดเลือกรอบแรก 17 สโมสร จะเข้าไปเจอกับสโมสรที่ชนะผ่านอีก 23 สโมสร ในรอบคัดเลือกรอบสอง โดยจะคัดเลือกจาก 40 สโมสรให้เหลือ 20 สโมสรเพื่อเข้าแข่งขันกับสโมสรจากไทยลีก 2 ในรอบเพลย์ออฟต่อไป การแข่งขันในรอบคัดเลือกรอบสองมีขึ้นในวันที่ 3–4 และ 21 กันยายน 2565
รอบเพลย์ออฟ
สโมสรที่ผ่านเข้ามาจากรอบคัดเลือกรอบสอง 20 สโมสร รวมกับสโมสรจากไทยลีก 2 จำนวน 14 สโมสร รวมเป็น 34 สโมสร การจับสลากแบ่งสายมีขึ้นในวันที่ 28 กันยายน 2565 โดยสโมสรที่ผ่านเข้ามาจากรอบคัดเลือก 17 สโมสร จะได้สิทธิ์เป็นเจ้าบ้าน ส่วนสโมสรที่ผ่านเข้ามาจากรอบคัดเลือกอีก 3 สโมสร จะเป็นทีมเยือน การแข่งขันในรอบเพลย์ออฟจะมีขึ้นในวันที่ 19 ตุลาคม 2565
รอบ 32 ทีมสุดท้าย
สโมสรที่ผ่านเข้ามาจากรอบเพลย์ออฟ 17 สโมสร รวมกับสโมสรจากไทยลีก จำนวน 15 สโมสร รวมเป็น 32 สโมสร การจับสลากแบ่งสายมีขึ้นในวันที่ 26 ตุลาคม 2565 โดยสโมสรที่ผ่านเข้ามาจากรอบเพลย์ออฟ 15 สโมสร จะได้สิทธิ์เป็นเจ้าบ้าน และอีก 2 สโมสร จะได้สิทธิ์เป็นทีมเยือน ส่วนสโมสรจากไทยลีก 15 สโมสร จะเป็นทีมเยือน การแข่งขันในรอบ 32 ทีมสุดท้ายจะมีขึ้นในวันที่ 16 พฤศจิกายน 2565
รอบ 16 ทีมสุดท้าย
สโมสรที่ผ่านเข้ามาจากรอบ 32 ทีมสุดท้าย ประกอบด้วยสโมสรจากไทยลีก จำนวน 10 สโมสร สโมสรจากไทยลีก 2 จำนวน 3 สโมสร และสโมสรจากไทยลีก 3 จำนวน 3 สโมสร การจับสลากแบ่งสายมีขึ้นในวันที่ 8 ธันวาคม 2565 การแข่งขันในรอบ 16 ทีมสุดท้ายจะมีขึ้นในวันที่ 25 มกราคม 2566
รอบ 8 ทีมสุดท้าย
สโมสรที่ผ่านเข้ามาจากรอบ 16 ทีมสุดท้าย ประกอบด้วยสโมสรจากไทยลีก จำนวน 6 สโมสร สโมสรจากไทยลีก 2 จำนวน 1 สโมสร และสโมสรจากไทยลีก 3 จำนวน 1 สโมสร การจับสลากแบ่งสายมีขึ้นในวันที่ 1 กุมภาพันธ์ 2566 การแข่งขันในรอบ 8 ทีมสุดท้ายจะมีขึ้นในวันที่ 22 กุมภาพันธ์ 2566
รอบรองชนะเลิศ
สโมสรที่ผ่านเข้ามาสู่รอบรองชนะเลิศ 4 สโมสร ประกอบด้วยสโมสรจากไทยลีกทั้งหมด การจับสลากแบ่งสายมีขึ้นเมื่อวันที่ 28 มีนาคม 2566 การแข่งขันในรอบรองชนะเลิศจะมีขึ้นในวันที่ 26 เมษายน 2566
รอบชิงชนะเลิศ
การแข่งขันในรอบรองชนะเลิศจะมีขึ้นในวันที่ 21 พฤษภาคม 2566
ตำบลโมลลอซอนี
โมลลอซอนี เป็นตำบลในอำเภอกลาง เทศมณฑลบอวี จังหวัดฆูเซสถาน ประเทศอิหร่าน แบ่งออกเป็น 33 หมู่บ้าน จากสำมะโน พ.ศ. 2549 ตำบลนี้มีประชากร 7,129 คนใน 1,403 ครัวเรือน
คีล
คีล (Kiel) เป็นเมืองหลวงและเมืองที่มีประชากรมากที่สุดของรัฐชเลสวิช-ฮ็อลชไตน์ ประเทศเยอรมนี มีประชากร 238,049 คน (ค.ศ. 2010) คีลอยู่ห่างจากเมืองฮัมบวร์คราว 90 กม. ทางทิศเหนือ เนื่องจากสถานที่ตั้งของเมืองที่อยู่ทางตอนเหนือของประเทศเยอรมนี ทางตอนใต้ของคาบสมุทรจัตแลนด์ และบริเวณชายฝั่งทิศตะวันตกเฉียงใต้ของทะเลบอลติก ทำให้เป็นหนึ่งในเมืองทางทะเลที่สำคัญของเยอรมนี เป็นที่รู้จักในการจัดงานล่องเรือระดับนานาชาติ เช่นเทศกาลคีลวีก การแข่งขันเรือใบในโอลิมปิกฤดูร้อน 1936 และ 1972 จัดขึ้นที่เมืองคีลนี้
ลุก แบซง
ลุก แบซง (Luc Paul Maurice Besson) เกิดเมื่อ 18 มีนาคม พ.ศ. 2502 เป็นทั้งผู้กำกับ นักเขียนบท และผู้อำนวยการสร้างภาพยนตร์ชาวฝรั่งเศส
ชีวิตวัยเด็ก
ชีวประวัติในวัยเด็กของแบซงนั้นมีน้อยมาก เนื่องจากเขาไม่ค่อยยอมให้สัมภาษณ์ชีวิตส่วนตัวกับสื่อซักเท่าไร เกิดที่เมืองปารีส พ่อแม่ของเขาเป็นผู้ฝึกสอนดำน้ำ (scuba diving instructors) จุดนี้เองที่ทำให้ตัวเขาชื่นชอบเกี่ยวกับความลึกลับใต้น้ำและชีววิทยาใต้น้ำ แต่เมื่ออายุ 17 ปี เขาประสบอุบัติเหตุจากการดำน้ำ และหลังจากนั้นเขาก็เลิกดำน้ำไปเลย ถึงแม้ว่าจะหายดีแล้วก็ตาม แบซงได้กล่าวว่า จากอุบัติเหตุตรงนี้เอง ที่ทำให้เขาได้พบประสบการณ์บางอย่างที่ทำให้เขาอยากจะถ่ายทอดเป็นเนื้อเรื่องภาพยนตร์ให้คนอื่นได้ชม
ในช่วงชีวิตวัยรุ่น แบซงมีความคิดสร้างสรรค์หลายอย่างมาก ซึ่งส่วนใหญ่เวลาที่เขาเบื่อ หรือไม่มีอะไรให้ทำ ก็มักจะเขียนเรื่องราวสั้น ๆ เล่น ๆ และมีเรื่องสั้นชิ้นหนึ่งที่เขาแต่งได้กลายมาเป็นหนังที่เขากำกับชื่อ The Fifth Element
ช่วงเริ่มเข้าสู่วงการ
พออายุได้ 18 ปี แบซงได้กลับไปปารีสอีกครั้ง และพยายามหางานที่เกี่ยวกับสาขาภาพยนตร์ แต่เขารู้สึกอึดอัดกับวิธีทำงานของวงการภาพยนตร์ฝรั่งเศส หลังจากนั้นจึงตัดสินใจย้ายไปสหรัฐ นาน 3 ปี และได้ก่อตั้งบริษัทอำนวยการสร้างหนังของเขาเองชื่อ "Les Films du Loup" แต่อีกไม่นานก็ได้เปลี่ยนชื่อเป็น Les Films du Dauphin
อิทธิพล
แบซงนั้นถือว่ามีอิทธิพลต่อแนวทางการทำหนัง ต่อผู้กำกับรุ่นหลังอย่างมาก ไม่ว่าจะเป็นเรื่องราวที่เกี่ยวกับ สาวนักฆ่าที่ไร้เดียงสาต่อโลก อย่าง นิกิต้า (2533) และหนุ่มนักฆ่ามืออาชีพที่ชื่นชอบการดื่มนมและรักต้นไม้ อย่าง ลีออง (2537) หลังจากที่หนัง 2 เรื่องนี้เข้าฉาย การ์ตูนคอมมิกส์ในสหรัฐบางเรื่องก็มีพล๊อตที่คล้ายคลึงกับ 2 เรื่องนี้ USA network TV ได้ฉายซีรีส์เรื่องยาวชื่อ La Femme Nikita ส่วนสถานีโทรทัศน์ ABCก็ได้ฉาย Alias ที่เจนิเฟอร์ การ์เนอร์ เป็นนักแสดงหลัก มีเนื้อหาเกี่ยวกับสปายสาวผู้ลึกลับ
สำหรับในประเทศไทย หม่ำ จ๊กมก เคยให้สัมภาษณ์ไว้ว่า เขาชื่นชอบหนังเรื่อง "ลีออง" ของลุก แบซงมาก และเป็นแรงบันดาลใจในการกำกับหนังเรื่อง บอดี้การ์ดหน้าเหลี่ยมภาคหนึ่ง
แหล่งข้อมูลอื่น
1959
ธนศักดิ์ จิตตพงษ์
ธนศักดิ์ จิตตพงษ์ (เกิดเมื่อวันที่ 27 พฤศจิกายน พ.ศ. 2536) เป็นนักแสดงชาวไทยสังกัดบริษัท สามเศียร จำกัด และช่อง 7 เอชดีเกิดที่ ประเทศสหรัฐอเมริกา เริ่มเข้าสู่วงการบันเทิงจากการเข้าร่วมเวทีการเดินแบบNike Workpoint Thai Festival เริ่มเข้าร่วมเวทีการประกวด Jaymart Smart Teen 2013 รองชนะ เมื่อในปี พ.ศ. 2556 และมีผลงานพิธีกรอื่น ๆ เริ่มเซ็นสัญญาเป็นนักแสดงในสังกัดบริษัท สามเศียร จำกัด และ ช่อง 7 เอชดี มีผลงานละครพื้นบ้านเรื่อง สังข์ทอง และ ขวานฟ้าหน้าดำ เป็นต้น
ประวัติ
ธนศักดิ์ เกิดวันที่ 27 พฤศจิกายน พ.ศ. 2536 ลูกครึ่งไทย-จีน-อเมริกัน-ลาว จบการศึกษาระดับปริญญาตรีจากวิทยาลัยนานาชาติ สาขาธุรกิจระหว่างประเทศมหาวิทยาลัยธุรกิจบัณฑิตย์
ในวงการบันเทิง
ในวัยเด็ก ธนศักดิ์ เกิดที่ประเทศสหรัฐอเมริกาและย้ายมาอยู่กับครอบครัวที่ประเทศไทย เป็นบุตรคนที่ 4 มีพี่น้องร่วม กัน 4 คน
ธนศักดิ์ ก่อนเริ่มเข้าสู่ในวงการบันเทิงตั้งแต่เมื่ออายุ 13 ปี จากการเป็นนักกีฬากอล์ฟHigh School และเป็นนักกีฬาแข่งกีฬากอล์ฟให้กับทีม David Douglas High School Varsity ชนะเลิศได้รางวัลที่ 1 และเป็นนักกีฬาการแข่งขันกีฬากอล์ฟ Northern California Junior Golf อายุรุ่น 13-18 ปี ภายหลังธนศักดิ์เริ่มเป็นนักดนตรีสหกรณ์ Jazz Band Concert Band ในตำแหน่ง Clarinet and Bass Clarinet เป็นต้น
ภายหลังธนศักดิ์เริ่มเข้าสู่วงการบันเทิงจากการเข้าร่วมเวทีการเดินแบบNike Workpoint Thai Festivalและเริ่มเข้าร่วมเวทีการประกวด Jaymart Smart Teen 2013 รองชนะเลิศ เมื่อในปี พ.ศ. 2556 และมีผลงานพิธีกรอื่น ๆ จากนั้นธนศักดิ์เซ็นสัญญาเป็นนักแสดงในสังกัดบริษัท สามเศียร จำกัด และ ช่อง 7 เอชดี มีผลงานละครพื้นบ้านเรื่อง สังข์ทอง และ ขวานฟ้าหน้าดำ เป็นต้น
ในปี พ.ศ. 2566 ธนศักดิ์มีผลงานละครเรื่อง ผู้ใหญ่ซ่าส์กับยาใจ แสดงคู่กับ ไอซ์ ณธษา เวชประสิทธิ์ ละครซิทคอมอารมณ์ดีได้รับการตอบรับที่ดีและผลงานที่กำลังจะออกอากาศเรื่อง เภตรานฤมิต รับบทเป็น "ย้ง" เป็นบ่าวในเรือนของ "คุณหลวงราชมนตรี" รับบทโดย ไมค์ ภัทรเดช สงวนความดี และเป็นผลงานละครยอดนิยมของธนศักดิ์ในครึ่งปีแรกเป็นต้น
พระเจ้าจิ่น
ในปีที่ 8 ของรัชกาลเกิดภัยแล้งรุนแรง
ยูฟ่าแชมเปียนส์ลีก นัดชิงชนะเลิศ 2015
ยูฟ่าแชมเปียนส์ลีก นัดชิงชนะเลิศ 2015 เป็นการแข่งขันนัดชิงชนะเลิศของยูฟ่าแชมเปียนส์ลีก ฤดูกาล 2014–15 เป็นครั้งที่ 60 ของการแข่งขันชิงแชมป์สโมสรในทวีปยุโรปโดยยูฟ่า และเป็นฤดูกาลที่ 23 นับตั้งแต่การเปลี่ยนชื่อจากยูโรเปียนแชมเปียนคลับเป็นยูฟ่าแชมเปียนส์ลีก การแข่งขันจะมีขึ้นในวันเสาร์ที่ 6 มิถุนายน 2015 ณ โอลึมเพียชตาดิโยน กรุงเบอร์ลิน ประเทศเยอรมนี ระหว่างสโมสรจากประเทศอิตาลี ยูเวนตุส และสโมสรจากประเทศสเปน บาร์เซโลนา
บาร์เซโลนาเป็นทีมชนะเลิศ โดยชนะยูเวนตุส 3–1 และเป็นแชมป์สมัยที่ห้าของบาร์เซโลนา ในฐานะทีมชนะเลิศ บาร์เซโลนาได้รับสิทธิ์ไปพบกับ เซบิยา ซึ่งเป็นทีมที่ชนะเลิศจากยูฟ่ายูโรปาลีก ฤดูกาล 2014–15 ในยูฟ่าซูเปอร์คัพ 2015 และจะเข้าแข่งขันฟุตบอลชิงแชมป์สโมสรโลก 2015 ในฐานะทีมตัวแทนจากยูฟ่า
เส้นทางสู่นัดชิงชนะเลิศ
หมายเหตุ: (H: เหย้า; A: เยือน)
ไอเฟล
ไอเฟล อาจหมายถึง
จักรพรรดิจิ้นอาน
จักรพรรดิจิ้นอาน ( Emperor An of Jin; 382–419) พระนามเดิม ซือหม่า เต๋อจง (司馬德宗) เป็นจักรพรรดิองค์ที่ 15 แห่งราชวงศ์จิ้นของจีน พระองค์ถูกระบุว่ามีพระสติบกพร่อง เนื่องด้วยพระองค์ไม่สามารถตรัสได้ ทรงสวมฉลองพระองค์เองไม่ได้ หรือแสดงออกไม่ได้ว่าพระองค์ทรงหิวหรืออิ่ม พระองค์ได้รับการสถาปนาเป็นรัชทายาทในปี ค.ศ. 387 และขึ้นครองราชย์ในปี ค.ศ. 397 เนื่องจากพระองค์ทุพพลภาพ อำนาจทั้งหมดจึงตกอยู่กับ ซือหม่า เต้าจึ พระปิตุลา (อ๋องแห่งไคว่จี) ในรัชสมัยของพระองค์ ผู้สำเร็จราชการแทนพระองค์ เป็นผู้ปกครองในราชวงศ์จิ้น ทำให้เจ้าเมืองต่าง ๆ ก่อการปฏิวัติจนสูญเสียดินแดนไป ตั้งแต่ปี ค.ศ. 398 ถึงปี ค.ศ. 403 เกิดการจลาจลและสงครามกลางเมืองอย่างต่อเนื่อง ในปี ค.ศ. 403 ราชวงศ์จิ้นถูกขุนศึก หฺวัน สฺวัน ยกทัพบุกเข้าตี และในขณะที่จักรพรรดิจิ้นอานเข้ารับถวายการรักษาในปี ค.ศ. 404 ราชวงศ์จิ้นก็ใกล้จะสิ้นสุดลง ด้วยขุนศึก หลิวอวี่ ได้เริ่มมีอำนาจมากขึ้น จากการที่ราชวงศ์จิ้นได้บุกตีหยานใต้ และ ฉินยุคหลัง ทำให้อาณาเขตของราชวงศ์จิ้นขยายออกไปอย่างมาก อย่างไรก็ตาม เมื่อหลิวอวี่ขึ้นไปทางเหนือ ผู้ว่ามณฑลกว่างโจว (ในปัจจุบัน คือ มณฑลกวางตุ้ง และเขตปกครองตนเองกว่างซีจ้วง) ลู่ ซุน ก่อการกบฏ และยกทัพเข้าตีเมืองเจี้ยนคัง หลิวซ่งขึ้นไป และสามารถปราบปรามกบฏได้สำเร็จ ในปี ค.ศ. 419 จักรพรรดิจิ้นอานทรงผูกพระศอสวรรคตตามคำสั่งของหลิวอวี้ และสถาปนาจักรพรรดิจิ้นกงขึ้นครองราชย์เป็นจักรพรรดิองค์สุดท้าย ก่อนจะชิงบัลลังก์เองและสถาปนาราชวงศ์หลิวซ่งขึ้น
พระราชประวัติ
ซือหม่า เต๋อจงเป็นพระราชโอรสพระองค์โตของ จักรพรรดิจิ้นเสี้ยวอู่ พระมารดาของพระองค์คือ พระสนม เฉิน กุยนฺหวี่ ในปี ค.ศ. 382 ไม่มีบันทึกว่าพระองค์พิการเมื่อใด สันนิษฐานว่าเริ่มพิการมาตั้งแต่ยังทรงพระเยาว์ บันทึกหน้าประวัติศาสตร์ระบุว่าพระองค์เริ่มพิการตั้งแต่อายุ 8 พระชันษา ในปี ค.ศ. 390 พระมารดาสวรรคต ถึงแม้ว่าพระองค์จะมี ซือหม่า เต๋อเหวิน ที่เป็นพระอนุชาร่วมสายพระโลหิตด้วยก็ตาม (เกิดในปี ค.ศ. 385) ไม่มีหลักฐานชี้ชัดเหตุที่จักรพรรดิจิ้นเสี้ยวอู่ไม่เคยพิจารณาการสถาปนาซือหม่า เต๋อเหวิน (พระอนุชาซึ่งเป็นผู้ฉลาด รอบคอบ และรับการอบรมให้คอยดูแลซือหม่า เต๋อจงตลอดหลายปี) เป็นรัชทายาท และในปี ค.ศ. 387 ซือหม่า เต๋อจงได้รับการสถาปนาเป็นรัชทายาท ในปี ค.ศ. 395 พระองค์ได้รับการสถาปนาในพระราชวังทางทิศตะวันออก ตำหนักของพระองค์เองตามธรรมเนียมสำหรับรัชทายาท ในปี ค.ศ. 396 พระองค์ทรงอภิเษกกับ หวัง เฉินอ้าย ลูกสาวของ หวัง เสียนซื่อ
ในปี ค.ศ. 397 จักรพรรดิจิ้นเสี้ยวอู่ถูกแม่นางจางสังหาร หลังจากที่ทำให้เธอขุ่นเคือง อย่างไรก็ตาม พระปิตุลา ซือหม่า เต้าจึ อ๋องแห่งไคว่จี ได้เป็น ผู้สำเร็จราชการแทนพระองค์ เพราะทรงทุพพลภาพขณะพระองค์ทรงขึ้นครองราชย์แล้ว
วิตโตเรีย เชเรตตี
วิตโตเรีย เชเรตตี (Vittoria Ceretti; เกิด 7 มิถุนายน ค.ศ. 1998) เป็นนางแบบชาวอิตาลี
ชีวิตในวัยเด็ก
วิตโตเรีย เชเรตตี เกิดที่เมืองเบรชชา แคว้นลอมบาร์เดีย ประเทศอิตาลี ในปี 1998 เป็นลูกสาวของจูเซปเป เชเรตตี เจ้าของบริษัทปูพื้น และฟรันเชสกา  เมื่ออายุได้ 14 ปี เธอได้เข้าร่วมการประกวดอีลีตโมเดลลุกในอิตาลี ซึ่งเธอได้รับเลือกให้เป็นผู้เข้ารอบสุดท้าย
อาชีพ
วิตโตเรีย เชเรตตี เปิดตัวบนรันเวย์ในเมืองมิลานของอิตาลีให้นักออกแบบ Kristina Ti. ตั้งแต่นั้นมา เธอก็ได้เป็นนางแบบให้กับ Max Mara, Chloé, Paco Rabanne, Alexander McQueen, DKNY, Lanvin, Ralph Lauren, Alexander Wang, Jason Wu, Celine, Loewe, Jacquemus, Salvatore Ferragamo, Anna Sui, Hugo Boss, Dolce & Gabbana, Armani, Prada, Proenza Schouler, JW Anderson, Moschino, Fendi, Valentino, Roberto Cavalli, Versace, Missoni, Louis Vuitton, Burberry, Chanel, Christian Dior, Miu Miu, Givenchy, Alberta Ferretti, Marc Jacobs, Michael Kors, Bottega Veneta, Tom Ford, Tommy Hilfiger, and Yves Saint Laurent.
เชเรตตีได้ขึ้นปกนิตยสาร Vogue, Vogue Italia, Vogue Paris, Vogue Japan, Vogue Germany, Vogue Spain, British Vogue, Vogue Korea, Vogue China, Harper's Bazaar, Elle, Glamour, Grazia, IO Donna และอื่น ๆ.  เชเรตตีเป็นหนึ่งในเจ็ดนางแบบที่ขึ้นปกโว้กฉบับเดือนมีนาคม ค.ศ. 2017 ซึ่งเป็นการฉลองครบรอบ 125 ปีของนิตยสารโว้ก
จากข้อมูลของ โว้กอิตาเลีย ระบุว่าวิตโตเรีย เชเรตตี เป็นนางแบบที่มีผู้ค้นหามากที่สุดในปี ค.ศ. 2018 บนเว็บไซต์ ปัจจุบันวิตโตเรีย เชเรตตี ได้รับการจัดอันดับให้เป็น "ไอคอนอุตสาหกรรม" โดย models.com
ชีวิตส่วนตัว
ในการให้สัมภาษณ์กับนิตยสารโว้กปารีส เชเรตตีกล่าวว่าเธอคงจะเรียนการแสดงหรือจิตวิทยาหากเธอไม่ได้เป็นนางแบบ
ปัจจุบันเธอแต่งงานกับมัตเตโอ มีเลรี ดีเจชาวอิตาลี เมื่อวันที่ 1 มิถุนายน ค.ศ. 2020 ที่เกาะอิบิซา ประเทศสเปน
สโมสรฟุตบอลเอร์กูเลส
สโมสรฟุตบอลเอร์กูเลส (Hércules Club de Fútbol, S.A.D.) เป็นสโมสรฟุตบอลสเปน จากเมืองอาลีกันเต แคว้นบาเลนเซีย สโมสรก่อตั้งในปี ค.ศ. 1922 ปัจจุบันอยู่ในลาลิกา มีสนามกีฬาเหย้าคือสนามกีฬาโคเซรีโกเปเรซ ที่จุที่นั่ง 30,000 ที่
สุภาพ ไชยวิสุทธิกุล
สุภาพ ไชยวิสุทธิกุล (ชื่อเล่น ติ่ง) เกิด 27 มีนาคม พ.ศ. 2505 เป็นนักพากย์ชายชาวไทย ที่มีน้ำเสียงและลีลาการพากย์หาตัวจับยากคนหนึ่งของวงการ สามารถพากย์ได้ดีทั้งบทพระเอก บทขรึม ตัวโกง หรือแม้แต่ ตัวตลก  ปัจจุบันพากย์เสียงอยู่กับ ทีมพากย์พันธมิตร รวมทั้งพากย์เสียงให้กับทาง ช่อง 9 อสมท. หรือ สถานีโทรทัศน์โมเดิร์นไนน์ และบริษัทผลิตวีซีดี-ดีวีดีการ์ตูน โรส มีเดีย แอนด์ เอ็นเตอร์เทนเมนท์ ในอดีตพากย์ให้กับทาง ช่อง 3 และเคยออกรายการตีสิบ ช่วงดันดารา ตอน พันธมิตร ปะทะ อินทรี
คอนคาแคฟเนชันส์ลีก
คอนคาแคฟเนชันส์ลีก (CONCACAF Nations League) เป็นการแข่งขันฟุตบอลทีมชาติในคอนคาแคฟ จากประเทศในอเมริกาเหนือ อเมริกากลาง และแคริบเบียน โดยแข่งขันในรูปแบบลีก เริ่มมีการแข่งขันครั้งแรกในฤดูกาล 2019–2020
รูปแบบการแข่งขัน
คอนคาแคฟเนชันส์ลีก จะจัดการแข่งขันโดยแบ่งชาติสมาชิก 41 ชาติ ออกเป็น 3 ลีก ดังนี้
หออะซานแห่งญาม
หออะซานแห่งญาม (Minaret of Jam) เป็นแหล่งมรดกโลกโดยยูเนสโกในประเทศอัฟกานิสถานทางตะวันตก ตั้งอยู่ในพื้นที่ห่างไกลและเข้าถึงยากของอำเภอแชห์แรก จังหวัดฆอร์ ริมแม่น้ำฮารี หออะซานนี้มีความสูง 65 m หรือบางแหล่งระบุว่า 62 m สร้างขึ้นในราวปี 1190 โดยใช้อิฐอบ และเป็นที่รู้จักการจัดเรียงอิฐที่วิจิตร, งานสตักโค และการตกแต่งกระเบื้องเคลือบสีสดใสและงดงาม ซึ่งแสดงลวดลายอักษรวิจิตรอิสลามในอักษรทั้งกูฟิก และ นักคี, ลวดลายเรขาคณิต และถ้อยคำจากอัลกุรอาน หออะซานแห่งญามขึ้นทะเบียนในปี 2002 ให้เป็นมรดกโลกที่อยู่ในภาวะอันตราย และยังคงอยู่จนถึงปัจจุบัน จากการกัดกร่อนรุนแรงและขาดการอนุรักษ์อย่างจริงจัง ในปี 2014 บีบีซีรายงานว่าหอตกอยู่ในภาวะอันตรายเสี่ยงต่อการถล่มได้ทุกเมื่อ
สวุปสก์
สวุปสก์ (Słupsk, ;Stolp) เป็นเมืองในจังหวัดปอมอแชในทางเหนือของโปแลนด์ มีประชากรทั้งหมด 98,757 คน และครอบคลุมพื้นที่ 43.15 ตารางกิโลเมตร ตามสำนักงานสถิติกลาง สวุปสก์เป็นหนึ่งในเมืองที่มีประชากรมากที่สุดในประเทศ ตั้งอยู่ใกล้ทะเลบอลติกและแม่น้ำสวูเปีย เมืองนี้เป็นเมืองเอกของเทศมณฑลสวุปสก์และเคยเป็นเมืองหลักของจังหวัดสวุปสก์จนถึงปี 1999
สวุปสก์มีต้นกำเนิดมาจากการตั้งถิ่นฐานของชาวพอเมอเรเนียในช่วงต้นของยุคกลาง ใน ได้รับสิทธิ์ของนคร คริสต์ศตวรรษที่ 14 เมืองนี้ได้กลายเป็นศูนย์กลางของการปกครองท้องถิ่นและการค้าและพันธมิตรของสันนิบาตฮันเซอ ระหว่างปี  ถึงปี  เป็นที่พำนักของขุนนางดยุคแห่งพอเมอราเนีย ใน  ตามสนธิสัญญาสันติภาพแห่งอ็อสนาบรึค ชต็อลพ์ (ชื่อภาษาเยอรมันของสวุปสก์) กลายเป็นส่วนหนึ่งของบรันเดินบวร์ค-ปรัสเซีย ในปี  ได้มีการรวมตัวกันเป็นจังหวัดพอเมอเรเนียของปรัสเซียที่จัดตั้งขึ้นใหม่ หลังจากสงครามโลกครั้งที่สองเมืองนี้ได้กลายเป็นของโปแลนด์เป็นส่วนหนึ่งของดินแดนส่วนหนึ่งที่โปแลนด์เอากลับคืนมาได้
อาจเป็นเพราะ
"อาจเป็นเพราะ (Because of you)" เป็นซิงเกิลในปี พ.ศ. 2559 ของนักร้อง พลอยชมพู ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศรัณย์ ตันติตระกูล ออกจำหน่ายในวันที่ 11 กันยายน พ.ศ. 2559 สังกัดค่ายเอ็มบิโอ ทีนเอ็นเตอร์เทนเมนท์ ในเครือจีเอ็มเอ็ม แกรมมี่ โดยเนื้อหาของเพลงนี้ เป็นเรื่องราวของคนที่ยังไม่เคยลืมคนรักเก่า ยังคิดถึงเขาตลอดเวลา และความรู้สึกนี้ยังคงวนเวียนไม่หลุดออกจากความทรงจำสักที
มิวสิกวิดีโอนี้ ได้ ทอย-ปฐมพงศ์ เรือนใจดี มารับบทพระเอก โดยเนื้อหาของมิวสิกวิดีโอนี้คือ  พลอยชมพู โดนตอกย้ำความทรงจำในอดีต จากโปรแกรม On this day ใน Facebook (เหตุการณ์ของวันนี้ที่เกิดขึ้นในอดีต) ที่จะโชว์สเตตัสและภาพเก่าๆในช่วงเวลาดีๆที่เธอกับทอย  มีความสุขด้วยกัน และช่วงเวลาเศร้าๆที่ทั้งคู่ต้องแยกจากกัน เพราะทอยเลือกไปคบกับ นินน่า (ญาณิน โอภาสสถาวร)  เพียงเพราะว่า พลอย ปากแข็ง ไม่กล้าพูดความในใจกับทอย แบบตรงไปตรงมานั่นเอง  เรื่องราวในวันนั้นยังคงติดค้าง และมันก็ถูกย้ำซ้ำๆไม่ไปไหน คือ ถ้าย้อนกลับไปแก้ไขอดีตได้ พลอยชมพูคงจะบอกความรู้สึกที่แท้จริงออกไป ไม่ปล่อยให้ทุกอย่างออกมาเป็นแบบนี้
ถนนเคหะบางพลี
ถนนเคหะบางพลี หรือทางหลวงชนบท สป.1006 สายแยกทางหลวงหมายเลข 3 (กม.ที่ 52+670) - เคหะบางพลี เป็นถนนสายหนึ่งของจังหวัดสมุทรปราการ เชื่อมระหว่างพื้นที่อำเภอบางบ่อกับอำเภอบางเสาธง เริ่มจากถนนสุขุมวิทกิโลเมตรที่ 52 ใกล้กับโรงเรียนไทยรัฐวิทยา 71 ตำบลคลองด่าน อำเภอบางบ่อ ผ่านพื้นที่ตำบลบางเพรียง อำเภอบางบ่อ และตำบลบางเสาธง อำเภอบางเสาธง ผ่านชุมชนเคหะบางพลี และนิคมอุตสาหกรรมบางพลี ตัดกับถนนเทพารักษ์ (แยกเคหะบางพลี) และไปบรรจบกับถนนเทพรัตนกิโลเมตรที่ 23 ข้างโรงพยาบาลบางนา 2 ตำบลบางเสาธง อำเภอบางเสาธง เป็นถนนขนาด 4 ช่องทางจราจรตลอดสาย  ระยะทางทั้งหมด 9.5 กิโลเมตร โดยอยู่ในพื้นที่อำเภอบางบ่อ 3.9 กิโลเมตร และในพื้นที่อำเภอบางเสาธง 5.6 กิโลเมตร อยู่ในความรับผิดชอบของกรมทางหลวงชนบท